35. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 256 της 26 Ιουλ./7 Αυγ. 1986 (ΦΕΚ Α΄ 120) Περί ειδικών προσόντων απογραφής ναυτικών. Έχοντας υπόψη: 1.Τις διατάξεις του άρθρ. 58 του Ν.Δ. 187/73 «περί Κώδικος Δημοσίου Ναυτικού Δικαίου» (ΦΕΚ 261 Α΄). 2.Τις διατάξεις της παρ. 1(γ) του άρθρ. 1 του Νόμ. 3141/1955 «περί συστάσεως παρά τω ΥΕΝ Συμβουλίου Εμπορικού Ναυτικού (ΣΕΝ) (ΦΕΚ 43 Α΄). 3.Τις διατάξεις του άρθρ. 1 παρ. 2 της αριθ. 145054/3/82/26.4.82 απόφασης των Υπουργών Προεδρίας Κυβερνήσεως και Εμπορικής Ναυτιλίας «Αναμόρφωση Συλλογικών Οργάνων Γνωμοδοτικής και Αποφασιστικής Αρμοδιότητας του Υπουργείου Εμπορικής Ναυτιλίας» (ΦΕΚ 219 Β΄/1982). 4.Τις διατάξεις του άρθρ. 2 παρ. 3 εδάφ. β του Νόμ. 989/1979 (ΦΕΚ 260 Α΄/79), «περί τροποποιήσεως και συμπληρώσεως των περί Ναυτικού Επιμελητηρίου της Ελλάδος ισχυουσών διατάξεων». 5.Τη 254/27.2.1986 γνωμοδότηση του Συμβουλίου Εμπορικού Ναυτικού (ΣΕΝ). 6.Την 1160/14.3.86 γνωμοδότηση του Ναυτικού Επιμελητηρίου Ελλάδος (ΝΕΕ). 7.Τη 279/1986 γνωμοδότηση του Συμβουλίου της Επικρατείας και ύστερα από πρόταση του Υπουργού Εμπορικής Ναυτιλίας, αποφασίζουμε: «Άρθρ.1-1.Για να απογραφεί κάποιος ως ναυτικός πρέπει να έχει και τα παρακάτω ειδικά προσόντα: α.Να έχει συμπληρώσει ημερολογιακά το 17ο έτος της ηλικίας του και να μην υπερβαίνει το 30ο, το οποίο θεωρείται ότι συμπληρώνεται την 31η Δεκεμβρίου του έτους απογραφής. β.Να είναι απόφοιτος Γυμνασίου. γ.Να μην έχει καταδικαστεί σε κάθειρξη κατά την τελευταία δεκαετία. δ.Να μην έχει καταδικαστεί κατά την τελευταία    δεκαετία   σε   φυλάκιση    ανώτερη    του (Αντί για τη σελ .428,29(β) Σελ. 428,29(γ) Τεύχος 1279-Σελ. 85 Απογραφή Ναυτικών 19.Ε.β.34-35 εξαμήνου συνολικά για λαθρεμπορία, κλοπή, απάτη, ένεκα παραβάσεων των διατάξεων περί ναρκωτικών και προστασία του Εθνικού Νομίσματος και για εγκλήματα κατά των ηθών. ε.Να μην έχει την ιδιότητα Πολιτικού ή Στρατιωτικού Δημοσίου Υπαλλήλου, Υπαλλήλου Νομικού Προσώπου Δημοσίου Δικαίου ή Κοινωνικοποιημένου Οργανισμού. Ο ίδιος περιορισμός ισχύει και για τους συνταξιούχους των παραπάνω φορέων. στ.Να έχει αποφοιτήσει επιτυχώς από το βασικό κύκλο σπουδών Σχολής Σωστικών και Πυροσβεστικών Μέσων. 2.Από τους περιορισμούς της παρ. 1 εδάφ. (α), (ε) και (στ) του παρόντος άρθρ. εξαιρούνται: α.Οι Αξιωματικοί, Υπαξιωματικοί και Λιμενοφύλακες του Λιμενικού Σώματος, μετά από σχετική Απόφαση ΥΕΝ. β.Οι προερχόμενοι από το Πολεμικό Ναυτικό, Λιμενικό σώμα και άλλες ειδικές κατηγορίες που δικαιούνται να αποκτήσουν αποδεικτικά ναυτικής ικανότητας Εμπορικού Ναυτικού βάσει ειδικών διατάξεων». Το μέσα σε « » άρθρ. 1, αντικαταστάθηκε ως άνω από το άρθρο πρώτο Π.Δ. 79/18 Απρ.-2 Μαΐου 1997 (ΦΕΚ Α΄ 65). Άρθρ.2.-Κατ’ εξαίρεση απογράφονται ως ναυτικοί και οι έχοντες συμπληρωμένη ηλικία 14 ετών εφόσον αυτοί πρόκειται να εργασθούν μέχρι συμπλήρωσης του 15 έτους της ηλικίας τους επί πλοίων επί των οποίων εργάζεται μέλος της οικογενείας τους. Σχετικά με τον παραπάνω περιορισμό ναυτολόγησης, η απογράφουσα Αρχή καταχωρίζει σχετική παρατήρηση επί της εσωτερικής πλευράς του εξωφύλλου του φυλλαδίου του ναυτικού. Άρθρ.3.-Του προβλεπομένου από τις διατάξεις του παρόντος ανωτάτου ορίου ηλικίας εξαιρούνται: α)Οι Γιατροί οι οποίοι ναυτολογούνται με αυτή την ιδιότητα επί πλοίων για τα οποία υπάρχει από το Νόμο υποχρέωση για πρόσληψη γιατρού. β)Οι ομογενείς ναυτικοί σύμφωνα με τις ισχύουσες κάθε φορά διατάξεις περί διευκόλυνσης της επαγγελματικής τους αποκατάστασης. Άρθρ.4.-Το παρόν Π.Δ/γμα καταργεί το Π.Δ. 543/1980 «περί ειδικών προσόντων απογραφής ναυτικών» που δημοσιεύθηκε στο υπ’ αριθ. 145 Α΄ ΦΕΚ. Άρθρ.5.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Σελ. 428,30(γ) Τεύχος 1279-Σελ. 86